Legal Document

Category: 42

Text:
28. ΨΗΦΙΣΜΑ ΟΓ΄ της 9/14 Οκτ. 1949 Περί μέτρων Εθνικής Αναμορφώσεως Άρθρ.1-17.(Κατηργήθησαν δια του άρθρ. 12 Α.Ν. 1504/1950, ανωτ. αριθ. 15, μετά την έκδοσιν του Β.Δ. της 7/28 Αυγ. 1952, κατωτ. αριθ. 29, συμφώνως τη παρ. 3 του ως άνω άρθρ. 12 Α.Ν. 1504/1950). Άρθρ.18.-1.Προκειμένου περί καταδικασθέντων ή κατηγορουμένων, δι’ αδικήματα προβλεπόμενα υπό του Γ΄ Ψηφίσματος του 1948, του Α.Ν. 453 και της Συντ. Πράξεως 19 του 1945 άτινα διεπράχθησαν μέχρι της δημοσιεύσεως του παρόντος ψηφίσματος, η ποινή του θανάτου, επιβληθείσα ή επιβληθησομένη παρ’ οιουδήποτε στρατιωτικού ή κοινού δικαστηρίου δεν δύναται να εκτελεσθή παρά μόνον εφ’ όσον ήθελε τηρηθή προηγουμένως η διαδικασία του Νόμ. 3861 «περί απονομής χάριτος εις καταδίκους κλπ.» ως ετροποποιήθη μεταγενεστέρως. 2.Προκειμένου όμως περί αποφάσεως δι’ ας κατά τα μέχρι τούδε ισχύοντα δεν υπάρχει υποχρέωσις προς εισαγωγήν εις τον Συμβούλιον Χαρίτων, η κατά το άρθρ. 8 παρ. 2 του ανωτέρω υπ’ αριθ. 3861 Νόμου δίμηνος προθεσμία μειούται εις δεκαπενθήμερον η δε της παρ. 3 του αυτού άρθρου τετράμηνος προθεσμία μειούται εις μηνιαίαν.